Kosido
Kosido - (İspan dilində:cocido) — İspan mətbəxinin məşhur yeməyi. Kosido lobyadan və ya noxuddan, tərəvəzdən, ətdən hazırlanan şorbadır. Mahiyyətcə özündə iki yeməyi; birinci və ikinci yeməyi birləşdirir və xüsusi qablarda bişirilir. Kosido qədim tarixə malikdir və ənənəvi İspan yeməklərindən biridir. İspaniyanın, demək olar ki, bütün vilayətlərinin kosidonun bişirilməsinə dair öz reseptləri vardır, lakin onların arasında ən geniş yayılanı Madrid variantıdır. (İspan dilində:cocido madrileño). İspaniyanın şimal əyalətlərində kosido lobya, cənub əyalətlərində isə noxudla bişirilir. Kosido ilə oxşar yeməklər alman ayntopfu və Asturiya fabadası hesab olunur.